KOMISIJAS ZIŅOJUMS EIROPAS PARLAMENTAM UN PADOMEI par ELGF izdevumiem___Agrīnā brīdinājuma sistēma__Nr. 10/2011 /* COM/2011/0830 galīgā redakcija */





SATURS 1. Ievads 3 2. ELGF piešķirtie ieņēmumi 3 3. Ieņēmumi no pagaidu restrukturizācijas summām (cukura nozare) 4 4. Piezīmes par ELGF 2011. gada budžeta provizorisko izpildi 4 5. ELGF piešķirto ieņēmumu izpilde 9 6. no pagaidu restrukturizācijas summām gūto ieņēmumu izpilde (cukura nozare) 9 7. Cukura nozares restrukturizācijas fonda izveide 9 8. Secinājumi 10 1. pielikums Provizorisks ELGF apropriāciju izlietojums līdz 31.08.2011. 11 IEVADS Budžeta faktiskās izpildes līmenis laika posmā no 2010. gada 16. oktobra līdz 2011. gada 31. augustam salīdzinājumā ar izdevumu profilu, ko raksturo rādītājs, kas noteikts atbilstīgi Padomes Regulas (EK) Nr. 1290/2005[1] 20. pantā paredzētajiem noteikumiem, apkopots I pielikumā. ELGF PIEšķIRTIE IEņēMUMI Pamatojoties uz 34. panta noteikumiem Padomes Regulā (EK) Nr. 1290/2005 par kopējās lauksaimniecības politikas finansēšanu, ieņēmumus, kas gūti no atbilstības pārbaužu lēmumos noteiktajām finanšu korekcijām, no pārkāpumiem un no piena nodevas, pieskaita pie ieņēmumiem ELGF izdevumu finansēšanai. Piešķirtos ieņēmumus saskaņā ar šiem noteikumiem var izmantot, lai finansētu dalībvalstīs radušos ELGF izdevumus. Ja daļu no šiem ieņēmumiem neizmanto, šo daļu automātiski pārnes uz nākamo budžeta gadu[2]. ELGF budžetā 2011. gadam ietilpst: gan Komisijas jaunākās aplēses par apropriāciju apmēru, kas varētu būt vajadzīgs, lai finansētu ar tirgus pasākumiem un tiešo atbalstu saistītos paredzētos izdevumus, gan aplēses par piešķirtajiem ieņēmumiem, ko paredzēts iekasēt attiecīgajā budžeta gadā, kā arī aplēses par pārnesamo piešķirto ieņēmumu atlikumu, kas palicis neizmantots iepriekšējā budžeta gadā. ELGF apropriāciju apmēra priekšlikumā 2011. gada budžetam Komisija ņēmusi vērā sagaidāmos kopējos piešķirtos ieņēmumus un 2011. gadam pieprasīto apropriāciju līmeni, kas aprēķināts, no aplēstajiem izdevumiem atņemot aplēstos piešķirtos ieņēmumus. Budžeta lēmējinstitūcija pieņēma jauno ELGF budžetu, kura apropriācijās bija iekļauti paredzētie piešķirtie ieņēmumi. ELGF 2011. gada budžeta sagatavošanas laikā pieejamo piešķirto ieņēmumu kopsummu Komisija aplēsa EUR 1 247 miljonu apmērā. Konkrēti: - piešķirto ieņēmumu apjomu, ko paredzēts gūt 2011. budžeta gadā, aplēsa EUR 707 miljonu apmērā. Paredzētos ieņēmumus no atbilstības pārbaužu korekcijām un pārkāpumiem novērtēja attiecīgi EUR 600 miljonu un EUR 88 miljonu apmērā. Ieņēmumus no piena nodevas aplēsa EUR 19 miljonu apmērā; - piešķirto ieņēmumu apjomu, ko paredzēts pārnest no 2010. budžeta gada uz 2011. budžeta gadu, aplēsa EUR 540 miljonu apmērā. Komisija 2011. gada budžetā šos ieņēmumus EUR 1 247 miljonu apmērā piešķīra divām shēmām. Konkrēti: - EUR 500 miljonus piešķīra darbības fondiem, kas paredzēti ražotāju organizācijām augļu un dārzeņu nozarē, un - EUR 747 miljonus piešķīra vienreizējā maksājuma shēmai. Saskaņā ar Komisijas priekšlikumu budžeta lēmējinstitūcija šīm divām shēmām piešķīra apropriācijas attiecīgi EUR 292 miljonu un EUR 30 389 miljonu apmērā. Piešķirto apropriāciju summa un iepriekš minētie piešķirtie ieņēmumi atbilst aplēstajai apropriāciju kopsummai, no kuras EUR 792 miljoni pieprasīti darbības fondiem, kuri paredzēti ražotāju organizācijām augļu un dārzeņu nozarē, bet EUR 31 136 miljoni — vienreizējā maksājuma shēmai. Pielikumā, kurā apkopota 2011. gada budžeta provizoriskā izpilde līdz 2011. gada 31. augustam, iepriekš minētajām divām shēmām piešķirtās apropriācijas iekļautas augļu un dārzeņu nozares un nesaistīto tiešo atbalstu budžeta apropriācijās, kuru apjoms ir attiecīgi EUR 491,1 miljons un EUR 36 324 miljoni, neņemot vērā iepriekš minētos piešķirtos ieņēmumus. Pieskaitot šīm nozarēm piešķirtos ieņēmumus, 2011. gada budžetā paredzēto apropriāciju kopsumma augļu un dārzeņu nozarē ir EUR 991,1 miljons, bet nesaistītā tiešā atbalsta jomā —EUR 37 071 miljons. IEņēMUMI NO PAGAIDU RESTRUKTURIZāCIJAS SUMMāM (CUKURA NOZARE) Ar pagaidu restrukturizācijas summām cukura nozarē rīkojas kā ar piešķirtajiem ieņēmumiem, kas domāti, lai finansētu cukura nozares restrukturizāciju un cita veida atbalstu, kas paredzēts cukura nozares restrukturizācijas fondā. Trijiem tirdzniecības gadiem —2006./2007. g., 2007./2008. g. un 2008./2009. g. — šīs summas attiecas uz katras dalībvalsts uzņēmējiem piešķirtajām cukura, inulīna sīrupa un izoglikozes daudzuma kvotām, un visas dalībvalstis attiecīgās summas iemaksājušas fondā. Laikā, kad sagatavoja budžetu 2011. gadam, paredzēja, ka no 2010. budžeta gada uz 2011. budžeta gadu pārnesīs EUR 1015 miljonus. Piešķirto ieņēmumu galīgā summa, ko Cukura nozares restrukturizācijas fondā pārnesa uz 2011. gadu, sasniedza EUR 1044,8 miljonus. PIEZīMES PAR ELGF 2011. GADA BUDžETA PROVIZORISKO IZPILDI Provizoriskais budžeta izpildes līmenis laikā no 2010. gada 16. oktobra līdz 2011. gada 31. augustam parādīts 1. pielikumā. Tas salīdzināts ar izdevumu profilu, ko raksturo rādītājs, kas noteikts saskaņā ar Padomes Regulas (EK) Nr. 1290/2005 20. pantā izklāstītajiem noteikumiem. Turpinājumā sniegtas īsas piezīmes par budžeta pantiem, kuros redzamas ievērojamākās neatbilstības starp faktisko un paredzēto izpildes līmeni 2011. gada budžetā. Tirgus pasākumi Salīdzinājumā ar budžeta piešķirto apropriāciju līmeni apropriāciju izlietojums intervences pasākumiem lauksaimniecības tirgos bija par EUR 166,0 miljoniem augstāks atbilstoši rādītāja līmenim 2011. gada 31. augustam. Šo starpību pirmām kārtām piešķīra augļu un dārzeņu, pārtikas programmām, kā arī liellopu gaļas un cūkgaļas nozarei. Vienlaikus citās nozarēs kopumā vērojams nepietiekams izlietojums. Labība (– EUR 146,6 miljoni) Nepietiekams izlietojums šajā budžeta pantā 2011. gadā ir ievērojamu intervences labības apjomu pārdošanas rezultāts periodā no 2010. gada decembra līdz 2011. gada maijam. Komisija, pamatojoties uz atklātu konkursu, pārdeva 2 551 000 tonnu miežu un 88 000 tonnu kviešu par būtiski augstākām cenām nekā tās, kas tika paredzētas 2011. gada budžetā. Šīs cenas veicina ievērojamu pieaugumu 2011. gada budžetā un ir norādītas budžeta izpildē kā negatīvi lielumi tajā pašā budžeta pantā. Komisija uzskata, ka šis pieaugums veicinās vispārēju šā budžeta panta nepietiekamu izlietojumu līdz 2011. budžeta gada beigām. Kompensācijas par 1. pielikumā neiekļautajiem produktiem (– EUR 17,3 miljoni) Nepietiekams izlietojums šajā budžeta pantā, kura pamatā ir rādītāja līmenis, ir saistīts ar mazākiem maksājumiem par cukura un piena produktu eksporta sertifikātiem salīdzinājumā ar tiem, kas sākotnēji bijuši paredzēti budžetā. Pārtikas programmas (+ EUR 22,4 miljoni) Budžeta apropriāciju ātrāks izlietojums bieži vien ir saistīts ar to, ka summas par iepriekšējo gadu plāniem, kas maksātas 2011. gadā, ir augstākas nekā parasti, un ar izmaiņām piemērojamajos noteikumos attiecībā uz atbalsta sadalījuma organizēšanu 2011. gadā salīdzinājumā ar iepriekšējo gadu. Rādītājs šīs izmaiņas neatspoguļo. 2011. gadā galīgais termiņš 70 % ikvienai dalībvalstij piešķirto krājumu sadalei tika pārcelts uz priekšu no jūnija uz maiju. Turklāt izskatās, ka saistībā ar pašreiz paredzētām mazākām summām 2012. gada plānam dalībvalstis cenšas pilnībā īstenot 2011. gada plānu. Tomēr pašlaik Komisija uzskata, ka ātrāks 2011. gada plāna izlietojums varētu nerezultēties ļoti plašā, ja tāds vispār notiktu, apropriāciju izlietojuma pārsniegumā. Tekstilaugi (+ 5,9 miljoni EUR) Šajā budžeta pantā pieejamo apropriāciju ātrāks izlietojums ir saistīts ar kokvilnas nozares restrukturizācijas pasākumiem, kas pirmo reizi tika īstenoti 2010. gadā, kad visi maksājumi tika veikti oktobrī. Tādējādi tas kļūst par pamatu rādītāja noteikšanai 2011. gadam. Tomēr 2011. gadā dalībvalstis deklarēja šā panta izdevumus kopš gada sākuma, un šā iemesla dēļ pašreiz ir vērojama budžeta apropriāciju izpildes pārsniegšana. Tomēr, šāda izpildes tendence nerada budžeta apropriāciju pārsniegšanas risku, jo ar tiesību aktu noteikumiem šiem pasākumiem ir paredzēti finansējuma apjoma kvantitatīvi ierobežojumi. Augļi un dārzeņi (+ EUR 312,7 miljoni salīdzinājumā ar piešķirtajām apropriācijām) Šis izpildes līmenis ir saistāms ar izdevumiem par darbības fondiem ražotāju organizācijām, ko finansē gan ar budžeta piešķirtajām apropriācijām, gan ar ieņēmumiem, kas šai shēmai piešķirti 2011. gada budžetā (NB! Sīkāku informāciju sk. iepriekš 2. punktā). Šis izpildes līmenis ir skaidrojams ar rādītāja periodam līdz 2011. gada 31. augustam piemērošanu budžetā piešķirtajām apropriācijām, kurās nav iekļauti šai nozarei piešķirtie ieņēmumi. Patlaban Komisija uzskata, ka nozarei pieejamais kopējais apropriāciju apjoms ir pietiekams dalībvalstu sagaidāmo izdevumu segšanai 2011. gadā. Sākot no 2010. gada, lasītāju ērtības labad Komisija pielikumā pagaidu izpildes tabulā ieviesusi zemsvītras piezīmi*. Šajā zemsvītras piezīmē norādīts, kāda būtu situācija, ja rādītājs periodam līdz 2011. gada 31. augustam būtu izmantots visām apropriācijām, kas, kā sagaidāms, būs pieejamas šīs nozares finansēšanai. Kā minēts iepriekš 2. punktā, kopējais sagaidāmais finansējums, kas šai nozarei būs pieejams, sastāv no piešķirtajām budžeta apropriācijām EUR 491,1 miljona apmērā un nozarei piešķirtajiem ieņēmumiem, kas aplēsti EUR 500 miljonu apmērā. Tāpēc, ja šis rādītājs tiktu piemērots šai nozarei plānotajai kopējai finansējuma summai EUR 991,1 miljona apmērā, rastos apropriāciju neizpilde – EUR 70,2 miljonu apmērā. Šī neizpilde saistīta ar ražotāju organizāciju darbības izmaksu finansējumu, kuram salīdzinājumā ar iepriekšējiem gadiem ir nedaudz lēnāks maksājumu ritmiskums, un ar programmu skolu apgādei ar augļiem, kas ir samērā jauns pasākums, un tāpēc vēl netiek ievērots tam noteiktais izpildes modelis. Tomēr jāatzīmē, ka daļa no ārkārtas atbalsta pasākumiem augļu un dārzeņu nozarē, ko Komisija pieņēma pēc E.coli baktērijas izraisītās krīzes, tiks finansēti no darbības fondiem, kas paredzēti ražotāju organizācijām, un pārējais atbalsts no cita budžeta posteņa šajā pašā pantā. Šo pasākumu izmaksas aplēstas aptuveni EUR 227 miljonu apmērā, un pašlaik tiek lēsts, ka dalībvalstis paziņos izdevumu summu EUR 215 miljonu apmērā līdz 2011. budžeta gada beigām. Periodam, uz kuru attiecas šis ziņojums, dalībvalstis ir paziņojušas tikai par 10 % no izdevumiem saistībā ar šo krīzi. Turpmāk atbalsta maksājumi ražotāju grupu pagaidu atzīšanai turpinās pieaugt salīdzinājumā ar iepriekšējiem 3 gadiem. Ievērojama šīs budžeta pozīcijas pārpilde ir paredzama 2011. budžeta gada beigās. Pamatojoties uz iepriekš minētajiem faktoriem, ir paredzams, ka šajā nozarē deklarētie galīgie izdevumi pārsniegs attiecīgās pieejamās budžeta apropriācijas, un tos segs, pārvietojot apropriācijas no citām budžeta pozīcijām. Veicināšana (– EUR 9,4 miljoni) Novērojama neizpilde salīdzinājumā ar izpildes līmeni, ko raksturo ar rādītāju uz 2011. gada 31. augustu. Pamatojoties uz dalībvalstu paziņojumiem, Komisija uzskata, ka šāds maksājumu ritmiskums kopumā tiks saglabāts līdz budžeta gada beigām, un tādējādi šā panta apropriācijas netiks pilnībā izpildītas. Piens un piena produkti (– EUR 61,8 miljons) Novērojama neizpilde salīdzinājumā ar izpildes līmeni, ko raksturo ar rādītāju uz 2011. gada 31. augustu. Tas galvenokārt ir saistīts ar programmu "Skolu apgāde ar pienu", kuras apropriācijas budžetā tika palielinātas par EUR 10 miljoniem 2011. gada budžeta sarunu laikā, salīdzinot ar sākotnējām vajadzībām, ko pieprasīja Komisija. Šis budžeta palielinājums neatspoguļojās dalībvalstu izpildē. Turklāt vājpiena pulvera (sausā vājpiena) intervences krājumu pārdošana, kas norisinājās laikposmā no 2010. gada decembra līdz 2011. gada martam, veikta par cenām, kas ir augstākas nekā sākotnēji prognozēts 2011. gada budžetā, tādējādi radot pieaugumu 2011. gada budžetā. Šie ieņēmumi budžeta izpildē ir uzrādīti kā negatīvas summas šajā pašā budžeta pantā. Patlaban Komisija uzskata, ka šis pieaugums veicinās vispārēju šā budžeta panta apropriāciju nepietiekamu izlietojumu līdz 2011. budžeta gada beigām. Liellopu un teļa gaļa (+ EUR 19,7 miljoni) Šā budžeta panta apropriāciju ātrāks izlietojums salīdzinājumā ar rādītāja līmeni ir saistīts ar lielāka apjoma, nekā gaidīts, ar kompensācijām eksportēto gaļu laikposmā no 2010. gada 16. oktobra. Saistībā ar Turcijas tirgus atvēršanu ES gaļas produktiem eksporta darbība šajā tirgū 2010./2011. PTO gada pirmajā pusē ievērojami pieauga. Komisija izdod šā gada eksporta sertifikātus par apjomu, kas ir lielāks, nekā tika paredzēts 2011. gada budžetā. Komisija uzskata, ka šis budžeta pants līdz 2011. budžeta gada beigām uzrādīs vispārēju pārpildi, ko vajadzēs nosegt ar apropriāciju pārvietojumu no citām budžeta pozīcijām. Cūkgaļa, olas un mājputnu gaļa (+EUR 53,9 miljoni) Šim budžeta pantam pieejamo apropriāciju ātrāks izlietojums salīdzinājumā ar rādītāja līmeni ir saistīts ar lielāka apjoma, nekā gaidīts, ar kompensācijām eksportēto mājputnu gaļu. Turklāt Komisija pašlaik plāno 2011. gadā maksāt aptuveni EUR 50 miljonus par privātu cūkgaļas uzglabāšanas pasākumu (ieviests 2011. gada janvārī), kuram 2011. gada budžetā nav paredzētas apropriācijas. Komisija paredz, ka šo faktoru rezultātā šajā budžeta pantā kopumā būs vērojams apropriāciju izpildes pārsniegums, kas būs jāsedz ar pārvietojumiem no citiem budžeta posteņiem. Tiešais atbalsts Apropriāciju izlietojums tiešajam atbalstam salīdzinājumā ar rādītāja līmeni 2011. gada 31. augustā bija par EUR 391,2 miljoniem mazāks. Nesaistītais tiešais atbalsts (+EUR 509,0 miljons salīdzinājumā ar piešķirtajām apropriācijām) Šā sektora vajadzībām pieejamās kopējās apropriācijas ir EUR 37 071 miljons, kas ietver budžeta nobalsotās apropriācijas EUR 36 324 miljonu apmērā un vienreizējā maksājuma shēmai piešķirtos paredzamos ieņēmumus EUR 747 miljonu apmērā. (NB!: sīkāk sk. iepriekš 2. punktā). Vienreizējā maksājuma shēma (VMS) uzrāda izpildes pārsniegumu salīdzinājumā ar rādītāja līmeni tehniska efekta dēļ, piemērojot šo rādītāju piešķirto apropriāciju līmenim, kurā nav iekļauti piešķirtie ieņēmumi. Sākot no 2010. gada, lasītāju ērtības labad Komisija pielikumā pagaidu izpildes tabulā ieviesusi zemsvītras piezīmi*. Šī zemsvītras piezīme parāda, kāda būtu situācija, ja rādītājs (2011. gada 31. augustā) tiktu piemērots plānotajām šīs nozares finansēšanai pieejamajām kopējām apropriācijām. Tāpēc, ja rādītājs tiktu piemērots šai nozarei plānotajai kopējai finansējuma summai EUR 37 071 miljona apmērā, tad rastos apropriāciju nepilnīgs izlietojums – EUR 237,2 miljonu (jeb 0,6 %) apmērā. Pašlaik Komisija sagaida, ka budžets nesaistītajam tiešajam atbalstam budžeta gada beigās uzrādīs neizpildi, jo dalībvalstis ir paziņojušas mazākus izdevumus īpašiem nesaistītiem atbalsta pasākumiem atbilstoši 68. pantam salīdzinājumā ar sākotnēji 2011. gada budžetā paredzēto. Tomēr, pamatojoties uz dalībvalstu prognozēm par VMS, līdz budžeta gada beigām ir paredzēta gandrīz pilnīga izpilde. Cits tiešais atbalsts (–EUR 118,3 milj.) Šajā sektorā uz 2011. gada 31. augustu vērojama neizpilde salīdzinājumā ar attiecīgo rādītāja līmeni. Dalībvalstu deklarētie izdevumi par saistītiem īpašiem atbalsta pasākumiem atbilstoši 68. pantam, par piemaksām par zīdītājgovīm un par maksājumiem cietes kartupeļu ražotājiem ir zemāki par 2011. gada budžetā sākotnēji paredzētajiem izdevumiem. Komisija šobrīd uzskata, ka šīs nozares budžeta apropriācijas līdz 2011. budžeta gada beigām netiks pilnībā izmantotas. Citi izdevumi Iepriekšējo gadu grāmatojumu noskaidrošana (+EUR 321,0 miljoni) Šāds pašreizējās izpildes līmenis iegūts, salīdzinot jau veikto grāmatojumu noskaidrošanas korekciju apmēru ar atbilstošā rādītāja līmeni 2011. gada 31. augustā. Jāatzīmē, ka Komisija grozījumu vēstulē 2011. gadam ierosinājusi izdarīt – EUR 72 miljonu korekciju. Sarunu gaitā par 2011. gada budžetu galīgā summa grāmatojumu noskaidrošanai paredzēta – EUR 272 miljonu apmērā. Patlaban Komisija uzskata, ka sagaidāmās korekcijas no tās grāmatojumu noskaidrošanas lēmumiem, kuri visi jau ir pieņemti, un no dalībvalstu veikto atbalsta maksājumu termiņu neievērošanas varētu nebūt pietiekamas, lai segtu negatīvos izdevumus – EUR 272 miljonu apmērā, kas izriet no sarunām par budžetu. No šīm korekcijām izriet, ka Komisijai vajadzēs kompensēt, proti, izdarīt pozitīvas korekcijas dalībvalstu labā ar neto summu aptuveni EUR 64 milj. apmērā. Turpmāk atbilstoši noskaidrošanas lēmumiem, ko pieņēmusi Komisija 2011. gadā, ir jāizdara pozitīvas korekcijas dalībvalstu labā aptuveni EUR 4 miljonu apmērā. Tāpēc Komisijai vajadzēs rast pozitīvas budžeta apropriācijas, kas nav vajadzīgas citiem budžeta posteņiem un kuru summa ir aptuveni EUR 335 miljoni, lai slēgtu šo budžeta posteni 2011. gadā. Pārtikas un dzīvnieku barības nekaitīgums, dzīvnieku veselība, dzīvnieku labturība un augu veselība (–EUR 32,1 milj.) Ir paredzams, ka šajā budžeta pantā apropriācijas netiks pilnībā izmantotas, jo izmaksas par infekciozā katarālā drudža vakcināciju ir zemākas par paredzētajām, un, pateicoties nesenajām veiksmīgajām vakcinācijas kampaņām, saslimšanu skaits ir ievērojami mazinājies. Turklāt daļa no līdzekļiem, kas budžetā bija paredzēti ārkārtas vakcīnu iepirkumam dzīvniekiem, netiks pilnībā izmantoti, jo nav bijis nopietnu jaunu dzīvnieku slimību uzliesmojumu. ELGF PIEšķIRTO IEņēMUMU IZPILDE Pielikuma tabulā redzams, ka piešķirtie ieņēmumi uz 2011. gada 31. augustu bija pieejami EUR 1 601,1 miljonu apmērā. Konkrēti: - ieņēmumi no atbilstības pārbaužu lēmumu korekcijām ir EUR 513,4 miljoni, tomēr šie ieņēmumi, iespējams, tiks samazināti aptuveni par EUR 46,1 miljonu pēc Komisijas lēmuma par 2010. gada atbilstības pārbaužu lēmuma korekciju; - ieņēmumi no pārkāpumiem sasniedz aptuveni EUR 160,9 miljonus, krietni pārsniedzot sākotnēji aplēstos EUR 88 miljonus un - patlaban iekasēta lielākā daļa ieņēmumu no piena nodevas, kas ir aptuveni EUR 21,7 miljoni un nedaudz vairāk par sākotnējo aplēsi EUR 19 miljoni; - visbeidzot, pretstatā sākotnēji aplēstajiem EUR 540 miljoniem, no 2010. uz 2011. gadu pārnesto piešķirto ieņēmumu summa ir EUR 905,1 miljons. Pašlaik Komisija lēš, ka paliek nelielas piešķirto ienākumu papildu summas, kas jāiekasē par pārkāpumiem. NO PAGAIDU RESTRUKTURIZāCIJAS SUMMāM GūTO IEņēMUMU IZPILDE (CUKURA NOZARE) Atbilstoši tiesību aktiem kopš 2009. gada novembra no dalībvalstīm nav iekasētas nekādas jaunas pagaidu restrukturizācijas summas. Tāpēc kopējā piešķirto ieņēmumu summa, kas pieejama Cukura nozares restrukturizācijas fondam, ir no 2010. gada budžeta pārnestā summa, kas ir EUR 1044,8 miljoni (lielāka par EUR 1015 miljoniem no 2011. gada budžeta, jo 2010. gada beigās maksājumi bija mazāki nekā paredzēts). CUKURA NOZARES RESTRUKTURIZāCIJAS FONDA IZVEIDE Dalībvalstis 2011. gada augusta beigās bija veikušas atbalsta maksājumus EUR 109,1 miljonu apmērā restrukturizācijas pasākumiem, diversifikācijai vai cukura rafinēšanai. Pamatojoties uz dalībvalstu deklarācijām, ir paredzams, ka septembrī ir gaidāmie lieli maksājumi aptuveni EUR 60 miljonu apmērā. SECINāJUMI ELGF 2011. gada budžeta apropriāciju provizoriskais izlietojums laika posmā līdz 2011. gada 31. augustam rāda, ka ikmēneša maksājumi dalībvalstu izdevumu atmaksāšanai par EUR 837,8 milj. pārsniedz rādītāja līmeni. Piešķirtie ieņēmumi, kas sasniedz EUR 1 601,1 miljonus, šobrīd ir pieejami līdztekus piešķirtajiem ieņēmumiem, kas tikuši pārnesti no iepriekšējā gada. Tomēr 2011. gadā iekasētie piešķirtie ieņēmumi būs jāsamazina ar pārnešanas korekciju, kas iepriekš minēta 5. punktā. Pašlaik piešķirto ieņēmumu summa, kas, iespējams, būs pieejama, tiks izmantota, lai segtu finansējuma vajadzības augļu un dārzeņu nozarē, cūkgaļas nozarē un saistībā ar grāmatojumu un atbilstības noskaidrošanas korekcijām, kas ir svarīgākās nozares, kurām 2011. gadā būs vajadzīgs papildu finansējums. Pēc iepriekš minēto vajadzību finansēšanas visus atlikušos piešķirtos ieņēmumus pārnesīs uz 2012. gadu, lai segtu finansējuma vajadzības šajā budžeta gadā. 1. pielikums Provizorisks ELGF apropriāciju izlietojums līdz 31.08.2011. [pic] [1] OV L 209, 11.8.2005., 1. lpp. [2] Pārnestie piešķirtie ieņēmumi jāizlieto vispirms, proti, pirms budžeta lēmējinstitūcijas piešķirtajām apropriācijām vai gada laikā gūtajiem piešķirtajiem ieņēmumiem (Finanšu regulas 10. pants).